【獨門秘技】上次有飛輸受困 呢鋪勝途打真軍
2024年04月29日 17:45
東網電視
更多新聞短片
「投資有利」返回初戰即勝的谷草1000米上陣。
大賽日跑黏地,令賽果出現變數,最厲害還是「浪漫勇士」,睇賽後麥道朗訪問如此激動,根本轉彎前都以為必敗無疑,但竟能後上橫掃對手,馬匹內在鬥心之強如騎者所言難以置信,當然「先見」慢閘對面直路又走多咗僅敗,但賽馬世界贏就是贏。
周三谷草夜賽,第1場五班1000米,馬膽取「投資有利」,上季尾轉投韋達馬房,在五班跑5次得2冠3季,今季40分起步,輸兩仗四班賽,第3戰返五班即於同程取勝,守好位末段一攻而破,輕取的「九秒九」之後添兩W上四班亦連場入位,可見實力。「投資有利」勝後上四班又開動減分程序,返五班後首兩仗都為冷門,未夠決心,到上仗有飛,可惜大半條直路受困,望空後為時已晚,但餘勢頗佳,狀態已跑起,今仗返季內贏馬路程,必思進取。
■西門獨